Ouers ‘jag’ pedofiele‘n Vermeende pedofiel word gejaag. Bekommerde ouers van Engeland het ŉ groep geskep in ŉ poging om pedofiele te lok en te konfronteer. Die groep, Letzgo Hunting, se lede doen hulle as minderjarige meisies voor en ‘klets’ met moontlik ‘jagters’ op verskeie sosiale netwerke en afspraakwebwerwe, berig The Daily Mail. Die lede maak glo afsprake en verfilm dan die verdagtes, waarna hulle die inligting aan die polisie stuur. Hul optrede het reeds tot die inhegtenisname van ses verdagtes gelei. Die groep het Sondag ŉ video bekendgemaak wat dramatiese beeldmateriaal wys hoe hulle ŉ ‘verdagte’ konfronteer. Die polisie het egter gewaarsku om nie reg in eie hande te neem nie, en geregtigheid aan hulle oor te laat. Hulle is ook bekommerd dat die groep se aksies met sake wat hulle besig is om te ondersoek, kan inmeng. Die groep kan op Twitter by @LetzgoHunting gevolg word. Die groep noem hulself “Pedofiel-jagters” en hulle word op Twitter oorval met boodskappe van ondersteuning. Klik hier om die video te sien en vir meer inligting.